52. schôdza NR SR - 5.deň - A. dopoludnia
Dátum: 2026-06-01
Poslanec: Gregorová, Gréta (PS)
Druh vystúpenia: Vystúpenie v rozprave

Za slovo. Vážené kolegyne, kolegovia, vážený pán minister. Ďakujem aj ja kolegyni Števulovej za naozaj rozsiahly príspevok, ktorý, ktorý to celé vlastne veľmi dobre uviedol. Ja na ňu nadviažem a teda tento návrh zákona chce, citujem, zabezpečiť systematický, odborný a koordinovaný prístup k prevencii kriminality a inej protispoločenskej činnosti. Kľúčovým pilierom tohto cieľa má byť systém akreditácie preventívnych programov, ktorým chce Ministerstvo vnútra garantovať nejakým spôsobom vysokú úroveň, odbornú spôsobilosť subjektov, ktoré tieto programy realizujú. Ministerstvo argumentuje potrebou transparentnosti, eliminácie neodbornosti a nastavením jasných kvalitatívnych štandardov pre prácu s rizikovými skupinami obyvateľstva, najmä mládežou. Toto slovo ma špeciálne teda zaujalo v tom návrhu zákona a štát by mal cez akreditačnú komisiu prísne posudzovať, či je daný subjekt schopný odborne a metodicky správne realizovať prevenciu. No a toto by bolo samozrejme všetko v poriadku a fajn, len naozaj sa Toto slovo ma špeciálne teda zaujalo v tom návrhu zákona a štát by mal cez akreditačnú komisiu prísne posudzovať, či je daný subjekt schopný odborne a metodicky správne realizovať prevenciu. No a toto by bolo samozrejme všetko v poriadku a fajn, len naozaj sa nedá prehliadnuť tú aktuálnu roadshow ministra vnútra, ktorá tu už teda bola viackrát spomenutá, roadshow „Na vlastnej koži“. Lebo tam vlastne nevidíme odbornú, citlivú a dlhodobú prevenciu. Jediné teda, za čo sa to dá zatiaľ považovať, je akýsi drahý gýč a stál viac než 740 000 € a mňa to skutočne, skutočne mrzí, lebo tieto financie na tento účel, ktorý je naozaj dobrý a strašne dôležitý dnes na Slovensku, ale dali sa skutočne použiť zmysluplnejšie. Ja som to zhrnula v takých troch bodoch. Aj teda podľa toho, čo ten samotný zákon navrhuje. A teda ten prvý je, že zatiaľ čo tento zákon vyžaduje od akreditovaných subjektov odbornú spôsobilosť, na tejto protidrogovej akcii pre deti a mladých ľudí vystupuje už spomínaný René Rendy, ktorý vo svojej tvorbe rapuje o alkohole. O tom istom človeku Robert Fico kedysi hovoril a označil ho za dílera, ktorý, ako boli aj medializované informácie, sa svojej klientke, keď bol taxikár, vyhrážal znásilnením. No a dnes ho minister vnútra z tej istej vládnej koalície pustí na akciu pre mladých ľudí, ktorá má byť o prevencii drog. Ten druhý bod je, že návrh zákona predpokladá metodické vedenie a transparentné hodnotenie programov. Realita ministerstva dnes spočíva skôr v metóde akejsi šokovej terapie pre mladých ľudí. Pretože jadrom tejto kampane je teda ten interaktívny kontajner, v ktorom študenti absolvujú akési krátke vizuálne zážitkové videá podľa popisu na témy drog, kyberšikany a týrania zvierat. No a z vyjadrení odborníkov, učiteľov aj psychológov sme sa dozvedeli, že sa chytajú za hlavu. Mnohí kampaň označili za neúčinnú, kontraproduktívnu, dokonca za škodlivú. Pretože ktokoľvek, kto sa venuje takýmto aktivitám, dobre vie, že takéto jednorazové akcie nemajú efekt a skutočne prospešná je dlhodobá systematická práca, najmä s mladými ľuďmi. A to od dnes táto kampaň absolútne nerobí a nespĺňa, hoci teda ministerstvo kampaň prezentuje ako moderný preventívny nástroj. Ministerstvo zároveň odmieta zverejniť odborné posudky či akékoľvek metodické podklady, o ktoré túto svoju činnosť opiera. Takže ja neviem, ale naozaj nemôžete tvrdiť, že vám tu ide o ochranu detí a mladých ľudí, keď im servírujete skutočne marketingovú akciu postavenú jedine na vašom osobnom PR, pán minister. Ten tretí bod je, že zákon, ktorý teda tá vaša úprava má, zaviesť register akreditovaných subjektov a prísnu kontrolu nakladania s verejnými prostriedkami. Dnes ministerstvo, keď bolo dopytované opäť na túto akciu, realizuje výber dodávateľov cez rôznych sprostredkovateľov. Vôbec tam nie sú jasné výberové kritériá. Tie honoráre sú naozaj vysoké z verejných financií a mne príde, že opäť toto úplne neguje tie hodnoty, ktoré chcete, aby sa podľa toho nového návrhu dodržiavali. Takže ja považujem celé toto za správanie, ktoré v prvom rade zneužíva mladých ľudí, ktorí dnes skutočne viac než kedykoľvek potrebujú serióznu, dlhodobú a odbornú pomoc. A ešte, čo sa týka prevencie užívania drog. Potrebujú školy s dostatkom školských psychológov, kde sa cítia bezpečne. To je niečo, kde sme stále nevideli žiadnu zmenu, napriek tomu, že my o tom s kolegami hovoríme dlhodobo opakovane. Pedagógov a podporné tímy na školách je skutočne málo, rovnako ako školských psychológov. A učitelia nie sú dostatočne akokoľvek vyškolení zvládať náročné osobné situácie jednotlivých svojich žiakov či žiačok. Takisto potrebujú mladí ľudia ochranu pred radikalizáciou online i offline, to už tu tiež kolegyne spomenuli, ale naozaj mladí ľudia potrebujú rozumieť manofére tomu, čo to znamená, čo sa tam deje, a potrebujú tomu vedieť rozumieť samozrejme nielen tí mladí ľudia, ale aj ich rodičia, aj pedagógovia. Špeciálne teda, keď sa bavíme o ministerstve vnútra, toto je naozaj jedna z tém, na ktorú by ste sa mali lepšie pozrieť a mohli lepšie pozrieť a presne na takéto workshopy a školenia s odbornými stakeholdermi mohli byť tieto financie, ktoré sú naozaj štedré, použité. Takže áno, na Slovensku potrebujeme posilňovať prevenciu, ale založenú na dátach a vede a nie na akomsi nápade ministra a založenú na politickom egu. Takže, ak má nový zákon priniesť viac odbornosti, naozaj vás vyzývam, pán minister, začnite tých odborníkov a odborníčky počúvať, pretože vy vlastne teda chcete, aby sa štát stal kontrolórom odbornosti pri pre akože nejaké tretie subjekty, pre rôzne organizácie, ale sami zatiaľ rezignujete na základné odborné a etické štandardy pri prevencii a táto roadshow je toho dôkazom. A ja sa skutočne obávam, tak ako tu už tiež bolo spomenuté, akú vlastne táto akreditačná komisia, ktorú chce ministerstvo zriadiť, bude mať moc. Bude môcť tým pádom nepriamo rozhodovať o tom, ktoré mimovládne organizácie sú vhodné, ktoré sú nevhodné na dotáciu, ktoré sú žiaduce a nežiaduce, a prepáčte, ale naozaj v túto rozlišovaciu činnosť nemám veľkú dôveru. Takže ministerstvo vnútra, ktoré samo rezignuje na akúkoľvek externú kontrolu kvality svojich vlastných projektov, má od januára udeľovať punc kvality. Neviem sa dočkať. Ďakujem. Ďakujem za vaše vystúpenie. Dve faktické.